La un turneu de junioare, a fost remarcată de antrenorul Dinu Cojocaru, iar după un sezon petrecut la RAAL Bistrița, în 2001 ajunge la Uni Ursus Cluj. Cu formația clujeană, Senocico va disputa în sezonul 2002-2003 un sfert de finală și o optime de finală în sezomul următor, ambele în Cupa Challenge. Alături de naționala de tineret, Senocico a participat la Campionatul Mondial ediția 2001 din Ungaria, unde România a ocupat locul cinci. De asemenea, a participat la Campionatului Mondial Universitar din Spania 2002, unde România va câștiga titlul mondial. La Campionatul Mondial ediția 2003 din Croația, a făcut parte din selecționata României, care s-a clasat pe locul zece. A urmat, în 2004, un transfer la echipa daneză Randers HK, unde a fost colegă cu Carmen Amariei si Ionica Munteanu. In decembrie 2004, la Europenele dn Ungaria, unde România a ocupat locul al șaptelea, Senocico a acuzat dureri puternice de spate, După un examen RMN, s-a descoperit că suferă de discopatie lombară și are nevoie de trei luni de repaus. Ca urmare a acestei accidentări, la începutul lui 2005 și-a reziliat contractul cu Randers și a revenit în România.